**BILJEŠKE UZ FINANCIJSKI IZVJEŠTAJ POSLOVANJA ZA RAZDOBLJE**

**SIJEČANJ - OŽUJAK 2025.**

Ukupni prihod Zavoda za javno zdravstvo Karlovačke županije za navedeno razdoblje iznosi **811.955,81€**.

Ugovorom sa Hrvatskim zavodom za zdravstveno osiguranje(nastavno: HZZO) ostvareno je **469.361,48€**. Ugovor se odnosi na provođenje specijalističko- dijagnostičke zdravstvene zaštite, provođenje primarne zdravstvene zaštite, odnosno higijensko-epidemiološke zdravstvene zaštite ,preventivno-odgojne mjere za zdravstvenu zaštitu školske djece i studenata, djelatnost javnog zdravstva te zdravstvenu zaštitu mentalnog zdravlja ,prevencije i izvanbolničkog liječenja ovisnosti, a ugovorom je obuhvaćen i CEZIH (centralni zdravstveni informatički sustav).

Ugovorom sa HZZO-om ostvaruje se i prihod od dopunskog zdravstvenog osiguranja koji iznosi **54.050,55** **€**.

Prihodi od ostalih korisnika iznose **159.287,20 €**, a odnose se na obavljanje zdravstvenih usluga pravnim i fizičkim osobama odnosno gospodarskim subjektima na tržištu.

Proračunski prihodi iznose **112.411,71€**,a odnose se na refundaciju troškova specijalizacije**(9.674,79 €)** , te vrijednost lijekova zaprimljenih od HZZJ **(92.384,52€).**Ostali i izvanredni prihodi iznose **6.844,87 €**, a sastoje se od uplata kamata, uplate „Euroherc osiguranja“ na ime naknade štete na službenom vozilu, manjih iznosa kao što su npr. povrati preplate i sl. te uplate jamčevine u svrhu kupnje stana. Ukupni rashodi i izdaci iznose **804.242,86 €** . Najveći dio odnosi se na rashode za zaposlene – **642.608,75** **€**. Materijalni rashodi iznose **151.106,48** **€**.

Ostali i izvanredni izdaci iznose **9.821,64 €**, a odnose se na upravno vijeće, premije osiguranja, članarine, pristojbe i naknade i sl.

Ostvaren je višak prihoda u odnosu na rashode u iznosu **7.712,95** **€.**

**Prihod od HZZO-a** povećan je za **28,73%** u odnosu na isto razdoblje prošle godine zahvaljujući uplatama HZZO-a za izvršene usluge Sl. za mikrobiologiju i parazitologiju izvan ugovorenog limita.

Također je višestruko povećan **proračunski prihod** u odnosu na prvo tromjesečje prošle godine**(882,27%),**isključivo zbog obveze iskazivanja vrijednosti lijekova ,zaprimljenih od HZJZ, kao prihod.

**Prihod od ostalih korisnika** (tržišni prihod) manji je za **12,58%** u odnosu na prvo tromjesečje prošle godine, zbog nešto manjeg broja usluga obavljenih subjektima na tržištu.

Na ostalim stavkama prihoda i rashoda nema većih odstupanja u odnosu na isto razdoblje prošle godine.